La rectora informa al Claustre de la política universitària front a la guerra de Gaza

## La rectora informa al Claustre de la política universitària front a la guerra de Gaza

Imatge de la conferència d'Enzo Traverso

En la sessió ordinària del Claustre celebrada el darrer 26 de febrer a l’Aula Magna de la Facultat de Medicina i Odontologia de la Universitària, va traslladar al Claustre les accions de suport i conscienciació que està duent a terme la universitat al voltant de la guerra de Gaza.

Un dels temes més rellevants dels que la rectora de la Universitat de València, M. Vicenta Mestre, va informar al claustre en la sessió ordinària celebrada el darrer dimecres 26 de febrer va ser les accions que reafermen el compromís assumit pel Claustre i el Consell de Govern de conscienciar en relació a la situació de vulneració greu de Drets Humans que està tenint lloc a la franja de Gaza.

En aquest sentit, la rectora va recordar que la Universitat ha acollit diferents activitats, com ara la conferència del professor Ilan Pappé, conegut per ser un prestigiós intel·lectual que està contribuint a la recuperació de la història de l’estat d’Israel, amb el desplegament d’una contra narrativa, de base científica. Una activitat complementària de l’exposició “HALT! Imatges que pensen”, d’Artur Heras.

També va destacar el cicle de conferències “Europa davant el seu propi destí”, una activitat planificada amb motiu del 525 aniversari de la Universitat, dirigit pels professors Joan Romero i José Luís Villacañas, i coordinat per la professora i delegada de la rectora Maria Dolores Pitarch, el Dr. Sami Naïr va abordar també la situació palestina i, posteriorment, en la conferència del professor Enzo Traverso, es va mantenir un estimulant debat en relació al futur de Palestina.

Per últim, també va posar en valor l’activitat celebrada el darrer dijous 23 de gener el Paranimf de la Universitat de València va acollir la presentació del llibre “Palestina: heredar el futuro”. En aquest acte celebràrem la presentació d’una obra que fa un repàs a la història de Palestina, i un crit d’esperança cap al futur, amb la notícia de l’alto-el-foc.

La rectora també va traslladar al Claustre la suma del Consell de Govern de la UV al rebuig internacional cap a la idea del president Trump de convertir Gaza en una zona turística de luxe, desplaçant el poble palestí, després del sistemàtic genocidi realitzat per Israel, i de la destrucció de les seues vivendes, serveis públics i estructura productiva.

Per acabar, la rectora va posar en coneixement del Claustre la denúncia interposada per la “Asociación Acción y Comunicación Sobre Oriente Medio”, en la que posa en coneixement del jutjat la decisió de la Universitat de València de no signar cap acord amb universitats i centres de recerca d’Israel. Una decisió amb la que, segons els denunciants, la UV hauria infringit el principi constitucional i legal de no discriminació. Un tema sobre el que els Serveis Juridics de la Universitat defensaran la institució amb tota la força dels nostres principis i valors, negant la denúncia de discriminació, i reiterant el nostre compromís en favor de la pau, de la democràcia, de la llibertat i la igualtat de les persones.

Arxivat en:
Claustre

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar